Қазақстанда екі өзбекстандық коронавирус жұқтырған
"Қазақстанда екі өзбекстандық коронавирус жұқтырған" | "https://abai.kz/post/109795"
TITLE: Қазақстанда екі өзбекстандық коронавирус жұқтырған
URL: https://abai.kz/post/109795
META: "Қазақстанда екі өзбекстандық коронавирус жұқтырған" | "https://abai.kz/post/109795"
DATE: 08.04.2020
AUTHOR(s): Abai.kz
TOTAL WORDS: 102
TEXT: 7 сәуірдегі мәлімет бойынша, Өзбекстанда коронавирус кеселін 520 адам жұқтырған. Бұл туралы денсаулық сақтау министрлігінің баспасөз қызметі хабарлады. Сыртқы істер министрлігінің мәліметі бойынша, Өзбекстанның шетелде жүрген 23 азаматына COVID-19 вирусын жұқтырды деген диагноз қойылды. Олар АҚШ-та (10), Пәкістанда (5), Қазақстанда (2), Австрияда (1), Арменияда (1), Біріккен Араб Әмірліктерінде (1), Корея Республикасында (1), Ресейде (1), Таиландта (1) тұрады. Бұның алдында Нью-Йорк қаласында үш өзбекстандық коронавирустан қайтыс болғаны хабарланған. Өзбекстанның дипломатиялық өкілдігі азаматтармен үнемі байланыс жасап отыр делінген министрлік хабарламасында. Сыртқы істер министрлігі шетелдегі өзбек азаматтарына жергілікті билік талаптарын орындауға, көпшілік шараларға қатыспауға, адам көп жүретін жерлерге бармауға, сақтық шараларын қолдануға кеңес берді. Abai.kz
